Išrašas

VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS DIREKTORIAUS

ĮSAKYMAS

DĖL VALSTYBINIO SOCIALINIO DRAUDIMO FONDO VALDYBOS DIREKTORIAUS 2004 M. BIRŽELIO 21 D. ĮSAKYMO Nr. V-249 „DĖL APDRAUSTŲJŲ ĮSKAITOS DUOMENŲ KOREGAVIMO“ PAKEITIMO

2006 m. liepos 27 d. Nr. V-321

Vilnius

1. Pakeičiu Apdraustųjų įskaitos duomenų koregavimo taisykles (toliau vadinama – Taisyklės), patvirtintas Valstybinio socialinio draudimo fondo valdybos direktoriaus 2004 m. birželio 21 d. įsakymu Nr. V-249 „Dėl apdraustųjų įskaitos duomenų koregavimo“ (Žin., 2004, Nr. 104-3875; 2005, Nr. 76-2790):

1.1. Papildau Taisykles šiuo 31 punktu:

„31. Praėjęs draudimo laikotarpis – laikotarpis, už kurį duomenys apie apdraustąjį pateikti Valstybinio socialinio draudimo fondo valdybos teritoriniam skyriui ar Valstybinio socialinio draudimo fondo valdybos Karinių ir joms prilygintų struktūrų skyriui, ir/ar duomenys apie apdraustąjį įvesti į duomenų bazę.“.

1.2. Papildau Taisykles šiuo 19.2.3 punktu:

„19.2.3. pagal duomenų bazės duomenis praėjo daugiau nei vieneri metai, kai asmuo išvykęs gyventi į užsienį. Fondo valdybos teritorinio skyriaus specialistas (įmokų apskaitai) centrinės duomenų bazės duomenimis spausdina pažymą apie apdraustojo asmens išvykimą į užsienį („Asmens registracija pagal gyventojų registro pateiktus duomenis“) ir pateikia Fondo valdybos teritorinio skyriaus direktoriui (jo pavaduotojui) sprendimui dėl apdraustųjų įskaitos duomenų koregavimo duomenų bazėje priimti. Apdraustojo asmens valstybinio socialinio draudimo nutraukimo data nustatoma, vadovaujantis šių Taisyklių 11 punktu.“.

1.3. Išdėstau Taisyklių 20 punktą taip:

„20. Jeigu Fondo valdybos teritorinio skyriaus specialistas pastebėjo duomenų suvedimo į duomenų bazę klaidą (-as), Fondo valdybos teritorinio skyriaus specialistas (įmokų apskaitai) surašo apdraustojo duomenų koregavimo pažymą su išvadomis, kurią registruoja registracijos žurnale. Registruotą apdraustojo duomenų koregavimo pažymą pateikia Fondo valdybos teritorinio skyriaus direktoriui (jo pavaduotojui) sprendimui dėl apdraustųjų įskaitos duomenų koregavimo duomenų bazėje priimti.“.

1.4. Išdėstau Taisyklių 33 punktą taip:

„33. Jeigu darbdavys (draudėjas) pateikia rašytinį prašymą dėl duomenų koregavimo, kitos ES valstybės narės ar EEE valstybės kompetentingos įstaigos išduotą E 101, E 102 ar E 103 formos pažymą (jos kopiją) ar kitą kompetentingos įstaigos išduotą pažymą, patvirtinančią Lietuvoje apdraustųjų asmenų draudimą kitoje ES ar EEE valstybėje, ir pateikia pranešimus (SD formas) apdraustųjų įskaitos duomenų koregavimui – vykdomas šių Taisyklių 7 punktas.“.

1.5. Išdėstau Taisyklių 34 punktą taip:

„34. Tuo atveju, kai Fondo valdybos teritorinis skyrius gauna kitos ES valstybės narės ar EEE valstybės kompetentingos įstaigos išduotas E101, E102, E103 formų pažymas (jų kopijas) ar kitą kompetentingos įstaigos pažymą, patvirtinančią Lietuvoje apdraustųjų asmenų draudimą kitoje ES ar EEE valstybėje, pagal kurias turi būti atitinkamai koreguojami apdraustųjų įskaitos duomenys, o darbdavys (draudėjas) nepateikia Fondo valdybos teritoriniam skyriui pranešimų (SD formų) su atitinkamais pakeitimais, draudėjo vadovui įteikiamas reikalavimas dėl pranešimų (SD formų) pateikimo, nurodant jų pateikimo terminą. Jei darbdavys (draudėjas) per nustatytą terminą Fondo valdybos teritoriniam skyriui nepateikia pranešimų (SD formų) apdraustųjų įskaitos duomenų tikslinimui – vykdomi šių Taisyklių 23.1 ir 35 punktai.“.

1.6. Išdėstau Taisyklių 35 punktą taip:

„35. Darbdaviui (draudėjui) nepateikus pranešimų (SD formų) dėl apdraustųjų įskaitos duomenų koregavimo, Fondo valdybos teritorinio skyriaus specialistas (įmokų apskaitai) turi išnagrinėti ne vėliau kaip per 5 darbo dienas kitos valstybės narės kompetentingos įstaigos išduotose E101, E102, E103 formų pažymose (jų kopijose) ar kompetentingos įstaigos pažymoje, patvirtinančioje Lietuvoje apdraustųjų asmenų draudimą kitoje ES ar EEE valstybėje, nurodytą informaciją, surašyti išvadas ir pateikti Fondo valdybos teritorinio skyriaus direktoriui (jo pavaduotojui) sprendimo dėl apdraustųjų įskaitos duomenų koregavimo priėmimui.“.

2. Įpareigoju:

2.1. (Nepateikiamas):

2.2. (Nepateikiamas).

3. Įsakymo vykdymo kontrolę pavedu Fondo valdybos direktoriaus pavaduotojai Irenai Pocevičienei.

DIREKTORIUS	MINDAUGAS MIKAILA

______________